 Guddoomiyaha Golaha Guurtida Somaliland Saleebaan Maxamuud Aadan ayaa mar uu ka hadlaayey khasaarihii uu sababay Roobkii doraad galab ka daay Caasimadda ayaa yidhi Inagu ma nihin Shiine, waxaynu nahay dad aad u yar, oo cida inaga dhimata weynu tabaynaa, ILLAAHAY baa qadaray in roobkan dad inagaga dhintaan, Guriyana ku dumaan, khasaarena ka dhasho, markaas ILLAAHAY khayr ha inoogu bedelo, oo nimco waliba nusqaan leh ee ALLE sida khayrka leh ha ina waafajiyo, tacsina waan u dirayaa dadkaas ku geeriyooday, dadka ku dhaawacmayna caafimaad baan u rajaynayaa, haddii aanu nahay Golihii Guurtidana khasaaruhu roobku geystay waanu u kuurgalaynaa oo Guddida Joogta ah ayaanu u diraynaa oo waanu ka wada qayb qaadayna, sida ay wax u dhaceena waanu eegaynaa. 